**Stronsay** (norrønt: *Strjónsey*) er en øy i den skotske øygruppen Orknøyene. Whitehall er hovedlandsbyen, som har et folkemuseum. Navnet fikk landsbyen etter et hus som ble bygd i 1670-årene. Den er kjent som Orknøyenes «øy med bukter», på grunn av en uregelmessig form med dens lange kystlinje med tre store bukter atskilt av to halvøyer: St Catherine's Bay i vest, Holland Bay i sør og Mill Bay i øst. Høyeste topp er Burgh Hill, med 44 meter over havet. Det er ferge- og flyforbindelse mellom Whitehall og Kirkwall på Mainland. I henhold til folketelling i 2011 har øya en befolkning på 349 innbyggere.

Historie
--------

Vat of Kirbister, på østkysten av Stronsay
### Forhistorie

To pilspisser av flint som ble oppdaget på et sted som ble undersøkt av Orkney College i april 2007, antas å stamme fra steinalderen, tidsmessig den sene paleolittiske eller tidlige mesolittiske perioden for rundt 10–12 000 år siden. De ble funnet blant en spredt samling av andre verktøy ved en gård. Hvis bekreftet, kan de være de tidligste menneskelige gjenstandene funnet i Skottland.

### 1700- og 1800-tallet

Øya er nå preget av jordbruk, men i løpet av 1700- og 1800-tallet sysselsatte innsamling av tang og tare og konservering av sild opptil 5000 mennesker. Befolkningen var på over 1000 innbyggere for hele 1800-tallet og frem til midten av 1900-tallet, med folketellingen fra 1891 som registrerte en befolkning på 1275, unntatt sesongbaserte omreisende arbeidere involvert i sildeindustrien.

Industrien med å brenne tare for å framstille soda, ble startet av James Fea fra Whitehall, og blomstret gjennom resten av 1700-tallet og varte til til begynnelsen av 1800-tallet. En del ovner i ruiner kan fortsatt bli sett.

### I dag

Gårdsbruk med rester av det gamle steingjerdet
Innbyggertallet på øya i 2011 var 349, sammenlignet med 342 i 2001. Øya er hovedsakelig jordbruksnæring med landbruk og fiske som hovednæringer. Lokalsamfunnet gjør en innsats for å utvikle økonomien ved å forbedre og tilrettelegge infrastrukturen for turisme.

Mye av bebyggelsen er strukket ut langs øyas hovedvei, men det viktigste befolkningssenteret er landsbyen Whitehall, nord på øya, med en rad med hus ved strandpromenaden og to brygger, en kobling til landsbyens grunnlag som en stasjon for sildefiske på 1800-tallet. Det finnes en rekke overnattingssteder i Whitehall, inkludert Stronsay Hotel, Storehouse B&B og FishMart hostel.

Klippeformasjoner på Stronsay
Fergeselskapet Orkney Ferries seiler fra Whitehall til Kirkwall på øya Mainland fastland, og man kan ta fly dit fra øyas flystripe (Stronsay flyplass), også nord på øya.

Whitehall har utsikt over den adskilte øya Papa Stronsay, over det blå vannet i sundet Papa Sound. Et framtredende trekk ved den mindre øya er klosterkomplekset til de redemptorist-munkene som bor der. Besøkende er velkomne, og munkene kan hjelpe til med å arrangere båtturer.

Øyas skole har gode ressurser og klasser for elever i barnehage, grunnskole og videregående.

Kirken Moncur Memorial Church er tilknyttet Den skotske kirke og står i sentrum for religionen på Stronsay, og i tillegg er det et katolsk kapell i Whitehall, som er en del av det katolske bispedømmet Aberdeen.

Det er et blomstrende samfunn for tradisjonelt håndverksarbeider, og med flere spesialiserte håndverksbutikker.

Referanser
----------

1. ↑  Usikker betydning, tidligere foreslått som «bra sted for fiske/gårdsdrift», «Orkney Placenames», *Orlneyjar*
2. 1 2 3  Haswell-Smith (2004), s. 370-372
3. 1 2  National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two) Arkivert 23. februar 2014 hos Wayback Machine. (PDF) (Report). SG/2013/126.
4. ↑  Ross, John (5. oktober 2007): «Orkney arrowheads find points to Scotland's earliest settlement». Edinburgh: *The Scotsman*
5. ↑  General Register Office for Scotland (28. november 2003): *Scotland's Census 2001 – Occasional Paper No 10: Statistics for Inhabited Islands* Arkivert 7. februar 2012 hos Wayback Machine.
6. ↑  "Stronsay" Arkivert 23. mars 2013 hos Wayback Machine. (PDF), *Visitorkney.com*

Litteratur
----------

* Haswell-Smith, Hamish (2004): *The Scottish Islands*. Edinburgh: Canongate. ISBN 978-1-84195-454-7.

Eksterne lenker
---------------

(en) Stronsay – kategori av bilder, video eller lyd på Commons


* Visit Orkney, turistinformasjon

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |